paragraph_text: Dobitnik je mnogih nagrada, uključujući Porin, brojnih Cesarica uključujući onu za hit godine. Dvije godine za redom (2018. i 2019) proglašen je Hit autorom godine. Dobio je nagradu Narodnog radija za hit godine, Zlatnu pticu za iznimnu tiražu te nekoliko festivalskih Grand-Prixa, 2010. godine s grupom Feminnem, 2018. s Frankom, te 2021. s Albinom predstavljao je Hrvatsku na Eurosongu. Skladao je glazbu za nekoliko igranih filmova a njegov soundtrack za film „Slučajni prolaznik“ osvojio je dvije nominacije za nagradu Porin. Skladao je i producirao glazbu za brojne domaće i internacionalne reklamne kampanje, najavne špice i avizo glazbu za relevantne hrvatske medije te namjenske pjesme za brojne sportske i druge manifestacije. Bio je glazbeni producent pobjedničkog tima druge sezone HRT-ovog showa „The Voice“. Suvlasnik je produkcijske i diskografske tvrtke Karpo Media. Redovni je član Hrvatskog društva skladatelja (HDS) i Hrvatske zajednice samostalnih umjetnika (HZSU) a od 2016. godine je član skupštine predstavnika HDS-a. U listopadu 2020. godine Branimir Mihaljević postao je umjetnički direktor Zagrebačkog festivala.